钦定古今图书集成/理学汇编/字学典/第103卷 > 戎昱
## 钦定古今图书集成/理学汇编/字学典/第103卷 > 戎昱

按《唐书艺文志》：“戎昱、卫伯玉镇荆南，辟为从事，后为
辰州、虔州二刺史。”

按《宣和书谱》：戎昱作字有楷法，其用笔类段季展，然
筋骨太刚，而殊乏婉媚，故雅德者避之。尝书其自作
早梅诗云：“应缘近水花先发，疑是经春雪未消。”岂有
得于此者？宜其字特奇崛，盖是挟胜气以作之耳。今
御府所藏正书一早梅诗。